Bantay Malindang

Ti Bantay Malindang ket kompleks a bulkan a mabirukan idiay probinsia ti Misamis Occidental idiay akin-abagatan nga isla ti Mindanao, Filipinas. Ti saan unay a naad-adal a kabambantayan ket naporma babaen dagiti nadumaduma nga aktibidad ti bulkan nga adda met kadagiti ket naipakasaritaan, a maipakpakita babaen ti kaadda kadagiti dua a kaldera, a napalikmutan babaen dagiti nangato a diding ti bato, dagiti eskoria a kono, dagiti sullat ti simborio ti bulkan, dagiti dua nga asupre a napudot nga ubbog, ken ti abut ti bulkan a danaw a nanaganan iti Danaw Duminagat.  Dagiti ampiteatro nga estruktura ket addaan kadagiti adu a pannakaiwarwaras dagiti bulkaniko a bato, dagiti naugingan a tarikayo a mabirukan kadagiti piroklastiko a deposito.  Ti intero a bantay ket naguduagudua babaen dagiti nadumaduma a ginget ken rangkis a mangaramid ti lasonglasong a langa ti dagana ken dagiti nabakiran a bakrasna ket naabungotan iti napintas a buya.

Pannakaidasig 
Ti Bantay Malindang ket awan kadagiti ammo a panagbettak ken naidasig a kas di aktobo babaen ti Instituto ti Filipinas iti Bulkanolohia ken Sismolohia.

Masna a Parke ti Bantay Malindang 
Ti Bantay Malindang ken ti sibubukel a Kabambantayan ti Malindang ket addaan iti makaay-ayo a kalidad manipud kadagiti dissuorna, abut ti bulkan a danaw ken ti napuskol a birhen a kabakiran a mangbalay kadagiti adu a kita ti manmano a sebbangan ti flora ken fauna.  Idi Hunio 19, 1971, ti lugar ket nairangarang a kas Nailian a Parke ti Bantay Malindang babaen ti Republika Tigna Blng. 6266. Babaen ti pannakabangon ti Sistema ti Nailian a Naipagtitipon a Nasalakniban a Luglugar (NIPAS) idi 1992, ti parke ket naidasig manen ken nanaganan manen idi a kas ti Masna a Parke ti Kabambantayan ti Bantay Malindang idi Agosto 2, 2002 babaen ti Proklamasion Blng. 228.

Ti parke ket sakupenna dagiti tallo a probinsia – ti Misamis Occidental, Zamboanga del Sur ken Zamboanga del Norte – ken mangsakop ti kalawa iti  a daytoy ket agarup a  wenno 62% iti nabatbati a kabakiran.  Agarup a  ket nataltalon ken tinataengan babaen dagiti indihenio a tattao a kaaduanna ket ti tribu ti Subanon.

Kinapangruna iti ekonomia 
Ti Bantay Malindang ken kaaripingna a kabambantayan ket lugar a pagayusan a labneng a pagayusan ti danum manipud kadagiti 49 a karkarayan ken dagiti alog, ken dagiti nadumaduma a waig. Daytoy ket mangited ti mainum a danum para iti domestiko, agrikultura ken dagiti dadduma pay a panagusar dagiti adu-adu ngem maysa a riwriw nga agtataeng iti Misamis Occidental ken dagiti akindaya a paset ti Zamboanga del Norte ken Zamboanga del Sur.

Tawid a Parke ti ASEAN 
Daytoy ket nairangarang a kas Tawid a Parke (AHP) ti Gunglo ti Pagpagilian ti Abagatan a daya ti Asia (ASEAN) idi las-ud ti Maika-13 Oktubre 13, 2011 idiay Cambodia. Dagiti sabali a tallo a Tawid a Parke ti Filipinas ket ti Bantay Nailian a Parke ti Iglit-Baco idiay Mindoro, Kabambantayan ti Bantay Kitanglad iti Bukidnon, ken ti Masna a Parke ti Bantay Apo iti Davao.

Daytoy ket opisial a naipayuna idi Agosto 4, 2012, idi las-ud ti Maika-2 a Komperensia ti Tawid a Parke ti ASEAN (AHP), nga inisponsoran babaen ti Sentro ti ASEAN para iti Bio-dibersidad (ACB) idiay Siudad ti Oroquieta.

Kitaen pay 
 Listaan dagiti aktibo a bulkan ti Filipinas
 Listaan dagiti mabalin nga aktibo a bulkan ti Filipinas
 Listaan dagiti di aktibo a bulkan ti Filipinas
 Listaan dagiti nasalakniban a lugar ti Filipinas
 Instituto ti Filipinas iti Bulkanolohia ken Sismolohia

Dagiti nagibasaran 

Dagiti kabambantayan ti Filipinas
Malindang
Misamis Occidental
Dagiti mabalin nga aktibo a bulkan ti Filipinas
Dagiti masna a parke ti Filipinas